cyanic-selkie/wikianc huggingface dataset:
Црква „Вознесение Христово“ - Праведник
Фрескоживопис
На северниот ѕид во првата зона го има Дејсизот (Богородица, Исус Христос и Св. Јован Крстител). Богородица и Св. Јован Крстител се во став на моление кон Христа, со испружени раце и поднаведнати кон Христа. Фреските во олтарниот простор ја имаат до сега установената шема: композицијата Визијата на Петар Александрински го зазема просторот на северниот ѕид, а во нишата на проскомидијата е архиѓакон Стефан со дарохранилница во раце. Централното место во олтарниот простор е со композицијата Поклонение на агнецот со малиот Исус Христос под балдахинот. Десно од Хрисос, на северната половина од олтарната конха се поклонуваат архијереите Св. Јован Златоуст и Св. Василиј, а на спротивната страна во иста поза се ликовите на Св. Григориј и Св. Атанасија. Четворицата архијереи носат врз себе фелони украсени со крстови. Тие во рацете држат отворени свитоци со евхаристична содржина. На јужната страна од олтарниот простор се две фигури: едното највероватно архиѓакон Роман чиј лик е уништен но сочувана е неговата облекастихар и кадилница во десната рака. До него е лик на неидентификуван архијереј со евангелие во рака. Претставата на Богородица ширшаја од небеса е насликана во конхата, односно над композицијата Поклонување на агнецот.
Циклусот од сцени кои ги илустрираат Големите празници се зографисани во наосот и олтарот. На јужниот ѕид се композициите Рождество Христово, Сретение, Крштевање на реката Јордан (Богојавление), и Преображение. Композицијата Успение Богородично е на западниот ѕид а на северниот се илустрирани: Влегување во Ерусалим, а Благовештението и Вознесението се во олтарниот простор на источниот ѕид.
Живописот во третата зона над композицијата од Големите празници се целосно уништени и немаме претстава за содржините и иконографската програма. Таков е случајот и со фрескоживописот на сводот, кој бездруго бил со фрески. Иконостасот во црквата е од поново време со иконите: Св. Теодор, Св. Илија и Исус Христос.
Персеполис
Персеполис е грчкото име на древниот персиски град Парса, една од престолнините на Персија. Останките на денешниот град се разположени на 70 km североисточно од градот Шираз во Иран. Се смета дека градбата на градот била започната околу 515 п.н.е. од страна на царот Дариј I. Персеполис бил изгорен од страна на Александар Македонски во текот на 330 п.н.е. По Александар, градот останал да служи како престолнина на Персија, за да многу бргу градот биде изоставен и како центар на областа да стане Истахр. Првите научни истражувања биле извршени во текот на 1930 година од страна на универзитетот во Чикаго.
Од 1979 година, градот е под заштита на УНЕСКО.
Историја
Во текот на својата историја, градот бил престолнина на Персија во времето на династија Ахмениди. Во околу 512 п.н.е. кралот Дариј I започнал со изградба на голема императорска палата, кои во следните години била надоградувана од страна на неговите наследници, неговиот син Ксеркс I, и неговиот внук Артаксеркс I. И покрај тоа што во тоа време како најголеми администратирни центри се сметале Суза, Вавилон и Екбатана, улогата на Персеполис започнала да се зголемува во политичкиот живот на империјата.
Ошац
Ошац (Oschatz) — град во округот Северна Саксонија, во сојузната покраина Саксонија, Германија. Се наоѓа 60 километри источно од Лајпциг и 60 километри западно од Дрезден.
Местоположба и клима
Ошац се наоѓа во саксонските низини на бреговите на реката Делниц, која се влева во реката Елба, како лева притока 15 километри понатаму, близу Риза. Ошац се наоѓа близу шумските региони на Даленер Хит, како и Шумата Вермсдорф и Колмберг. Соседни општини и градови се: Либшицберг, Штрела, Риза, Штаухиц, Наундорф, Вермсдорф и Дален.
Просечната температура во Ошац е околу 8,6 °C, додека годишната количина на врнежи е околу 570 милиметри.
Историја
Површината на денешниот град била населена од неолитски времиња. Името Ошац доаѓа од лужичкиот збор за засечено место. Првите пишани докази биле во 1200 со името „Johannes de Ozzetz“, меѓутоа поврзаноста со Ошац е непотврдена. Првото потврдено спомнување на градот е од 1238, кога Ozzechz е спомнат во документ од Хајнрих фон Мајсен. Најстариот документ најден во градските архиви е писмо од бискупот Конрад од Мајсен, со датум од 1246. Во 1344 била организирана народна армија за градовите Ошац, Торгау и Грима и бил вработен учител во 1365. Градот ги добил правата за организирање пазар во 1394.
Меѓународни односи
Ошац е збратимен со следниве градови:
Маурицио Сари
Маурицио Сари (роден на 10 јануари 1959 во Неапол) — италијански фудбалски тренер, кој во моментов ја води екипата на.
Сари никогаш не играл фудбал професионално, играл само на аматерско ниво на позицијата централен одбранбен играч додека во исто време работел како банкар. Во 2005 година, ја добил својата прва работа во Серија Б потпишувајќи договор со екипата на Пескара. Во 2014 година, изборил промоција во Серија А како тренер на Емполи, а откако во својата прва сезона како тренер во најсилната италијанска лига изборил опстанок освојувајќи го 15-тото место на табелата, бил назначен за тренер на екипата на Наполи. Како тренер на партенопеите освоил две втори места во Серија А и добил неколку поединечни награди. Во летото 2018 година, преминал во англискиот Челси, со кој го освоил третото место во Премиер лигата и ја освоил УЕФА Лигата на Европа.
Животопис
Играјќи како централен одбранбен играч, во својата играчка фудбалска кариера Сари играл само на аматерско ниво, за екипата на Филиње, и имал неуспешни проби во далеку попознати екипи како и. Набргу потоа тој ја завршил својата кариера во Филиње како резултат на повреди.
Додека бил фудбалер, Сари во утринските часови работел во банката, а попладне и навечер тренирал и играл натпревари. Во 1990 година, на возраст од 30 години, тој се преоренитал на тренерска кариера, следејќи го истиот распоред што го почитувал за целиот негов работен век. Откако во 1999 година бил назначен за тренер на нисколигашот Теголето, тој се одлучил да се откаже од својата работа за да се посвети исклучиво на својата тренерска кариера.
Рана кариера
Првиот клуб во кој Сари работел како тренер бил УСД Стиа 1925, кого започнал да го тренира во 1990 година во деветтата лига во Италија позната како Секонда Категорија. Следната година тој бил назначен за тренер на клубот од истата лига, Фаељезе, кој го одвел до Промоционе (седмата лига по ранг).
Потоа Сари работел во УСД Карвиља и УС Антела, две екипи во кој забележал нови позитивни резултати водејќи ги двете екипи до промоција во Екеленца, тогаш шестото ниво на италијанскиот фудбал. Во 1998 година ја преземал тренерската функција во Валдема, клуб од истата лига, но добил отказ следниот јануари. Потоа тој го презел УС Теголето, исто така во истата лига во септември 1999 година, но го напуштил клубот на крајот на сезоната откако успеал да обезбеди опстанок и завршил на 11. место.
Сансовино и Санџованезе
Во 2000 година, Сари потпишал договор со Сансовино кој исто така во тоа време играл во Екеленца, и успеал да оствари промоција во Серија Д (петта лига) веќе во неговата прва сезона во клубот; тој останал уште две сезони на чело на клубот, достигнувајќи до плејофот за промоција во Серија Ц2 (четврта лига) во неговата последна сезона. Тој, исто така, го освоил Купот на Италија Серија Д со клубот за сезоната 2002-2003.
Неговите успеси со Сансовино довеле до тоа клубот од Серија Ц2, Санџованезе, да го назначи за свој тренер во 2003 година. Во својата деби сезона во професионалниот фудбал тој остварил промоцијата во Серија Ц1 (трета лига) во сезоната 2003-2004 и го одвел клубот до осмото место во оваа лига следната сезона. По две сезони во клубот, на 18 јуни 2005 година поднел оставка.
Пескара, Арецо и Авелино
На 9 јули 2005 година, Сари потпишал договор со екипата на, со која дебитирал во Серија Б во сезоната 2005-2006, обезбедувајќи опстанок на три кола пред крајот. На 30 јуни 2006 година тој поднел оставка.
На 1 ноември 2006, Сари ја преземал функцијата во Арецо, заменувајќи го на клупата Антонио Конте. Таа сезона Арецо остварил незаборавен успех во Купот на Италија каде стигнале до четвртфиналето елиминирајќи го кој тогаш играл во Серија А, пред да бидат елиминирани од  со вкупни 2-1 (0-2 во Милано, 1-0 во реваншот). На 13 март 2007, тој бил отпуштен, оставајќи зад себе резултати што ќе останат во историјата на тосканскиот клуб: како ремито 2-2 дома со Јувентус на Дидје Дешан и ремито 2-2 против на Сан Паоло.
На 18 јули 2007, започнал многу кратко искуство со : тој поднел оставка на 23 август, по поразот од Асколи со 0-2 во Купот на Италија, уште пред да започне првенството во Серија Б, верувајќи дека не може да работи во она што го опишува како "ситуација без планирање и организација".
Верона и Перуџа
После тренирањето на три клуба од Серија Б, Сари се вратил во Серија Ц1 на 31 декември 2007 каде ја преземал екипата на заменувајќи го на клупата Давиде Пелегрини. На 28 февруари 2008 година, тој бил отпуштен откако освоил само еден единствен бод во 6 кола забележувајќи 5 последователни порази, а Верона се нашла на последното место во моменталниот поредок.
На 23 септември, тој ја преземал функцијата во Перуџа во истата лига (сега преименувана во Лега Про Прима Дивизионе) заменувајќи го Џовани Паљари на клупата, но бил отпуштен на 15 февруари 2009, после поразот од Галиполе.
Гросето
На 24 март 2010 година, тој го заменил отпуштениот Елио Густинети на клупата на Гросето, за последните 11 лигашки натпревари. Сепак, откако неуспеал да обезбеди место во плејофот за Серија А, забележувајќи само 2 победи, 7 нерешени и 2 порази, договорот не му бил продолжен и Сари повторно станал слободен.
Алесандрија
Во летото 2010 година, Сари, кој претходно изразил намера дека не сака повеќе да тренира во третата лига по искуството во Перуџа, бил убеден од новиот претседател и спортски директор на Алесандрија (Џорџо Велтрони и Нарио Кардини, со кој позитивно работел во Сансовино) да потпише за екипата од Пиемонт, која тогаш се натпреварувала во Лега Про Прима Дивизионе. ; договорот бил потпишан на 6 јули. Алесандрија под водството на Сари брзо избила на врвот на табелата уште по првите кола во првенството 2010-2011; Сари ја консолидирал употребата на формацијата 4-2-3-1 (откако тој претходно пробувал со 4-3-3), истовремено тој промовирал добар број на играчи кој ја прераснале оваа лига и биле спремни за чекор нагоре во нивните кариери (Пучино, Чанчо, Кроче, Скапини) и демонстрирал одлични вештини за раководење со групата, особено за време на вториот дел од сезоната, кога клубот се нашол во борба со сериозни економски тешкотии, по ненадејното напуштање на претседателот и со вклучување во скандалот со наместени натпревари Скомесополи.
Алесандија го завршила првенството на третото место, постигнувајќи го најдобриот спортски резултат за повеќе од 35 години и избориле место во плејофот за промоција во Серија Б; во плејофот тие биле елиминирани од страна на Салернитана во полуфиналето, искуство на кое Алесандрија се сеќава со жалење тврдејќи дека многуте судиски грешки го одлучиле победникот.
По завршувањето на сезоната, Алесандрија западнала во уште поголема криза и била административно исфрлена во Секонда Дивизионе (4. лига) поради горенаведената истрага за наместени натпревари; Сари бил ослободен.
Соренто
На 7 јули 2011, тој потпишал договор со Соренто, уште еден член на Лега Про Прима Дивизија. На 14 декември тој бил отпуштен, во моментот кога екипата се наоѓала на шестото место на табелата, и бил заменет од Џенаро Руотоло.
Емполи
На 25 јуни 2012 година, потпишал договор со Емполи. На почетокот на сезоната клубот бил во резултатска криза и по 9 кола се нашол на последната позиција на табелата со вкупно 4 бода, но по неколку недели екипата започнала да се враќа на победничките патеки и го завршила првенството на четвртото место: откако се квалификувале за плејофот, тие го загубиле финалето од а со тоа и шансата да изборат промоција во Серија А, откако претходно ја елиминирале Новара со вкупен резултат 5-2 во полуфиналето.
Следната сезона 2013-2014, Емполи завршил на второ место во лигата, и изборил директна промоција во Серија А, после шестгодишно отсуство. Екипата на Сари освоила 72 бода со учинок од 20 победи, 12 нерешени и 10 порази.
Во сезоната 2014-2015 дебитирал со аѕурите во највисоката италијанска фудбалска лига, обезбедувајќи опстанок на 4 кола до крајот на првенството: Емполи завршил на 15-тото место на табелата со 42 бода (8 победи, 18 нерешени, 12 порази) и се смета за откровение на првенството. Веднаш по завршувањето на сезоната, на 4 јуни 2015 тој поднел оставка, и покрај тоа што имал уште две години договор со тосканскиот клуб.
Наполи
На 11 јуни 2015 година, Сари потпишал договор со клубот од неговиот роден град,, заменувајќи го на клупата Рафаел Бенитес, кој заминал откако неуспеал да обезбеди пласман на некое од местата кои воделе во Лига на шампионите. Тој потпишал едногодишен договор - со опција до 31 мај 2016 да се продолжи соработката за уште 4 години - според кој би требало да заработи 900.000 евра годишно плус бонуси.
Во неговата првата сезона, Сари ги донел Елсеид Хисај, Пепе Реина и Алан. Своето деби во Серија А го имал на 23 август 2015 година, во натпреварот против Сасуоло на Стадионот Мапеи во Реџо Емилија во кој е поразен од екипата на Еузебио Ди Франческо со 2-1. На 17 септември го имал дебито во својата кариера како тренер во европските натпреварувања, предводејќи го Наполи до победа над Клуб Бриж со 5-0 во Лигата на Европа, што била и првата победа на Сари на клупата на наполитанците. Три дена подоцна, на 20 септември, ја забележал својата прва победа во првенството, победувајќи го на Сан Паоло со 5-0. На 30 ноември, благодарение на победата од 2-1 над, Наполи избил на првото место во најсилната италијанска фудбалска лига, за првпат по повеќе од 25 години (сезоната 1989-1990, кога Наполи го освоил своето второ скудето). На 10 декември 2015 година, Сари со Наполи ја забележал својата шеста победа во шест натпревари од Лигата на Европа, освојувајќи максимален број на бодови (18 од 18) во групната фаза, со постигнати 22 гола во 6 натпревари и примени голови 3 исто така во 6 натпревари. На 10 јануари 2016 година, победувајќи го со 1-5 на гости,  станал зимски шампион (Campione d'Inverno) во Серија А, со 41 освоен бод во 19 натпревари, нешто што клубот претходно за последен пат го имал сторено во сезоната 1989-1990, годината во која го освоиле своето второто скудето. На 7 февруари, со победата од 1-0 на домашен терен против Карпи, Наполи ја забележал својата осма последователна победа во лигата, што претставува рекорд во клупската историја на екипата од Неапол во Серија А.
Наполи ја завршил сезоната на второто место со 82 бода (25 победи, 7 нерешени и 6 изгубени), 9 помалку од шампионот Јувентус, и избориле директна квалификација во групите на Лигата на шампионите. Од напаѓачкиот фудбал на Сари најмногу профитирал аргентинскиот напаѓач Гонсало Игуаин, кој постигнал 36 гола на 35 натпревари во Серија А, со што го израмнил рекордот на Џино Росети од сезоната 1928-1929 за најмногу постигнати голови од еден играч во некоја сезона на првата италијанска лига.
По позитивната сезона, на Сари му бил продолжен договорот до 2020 година. Пред почетокот на неговата втора сезона во Наполи, тој се соочил со голема загуба откако во летото најдобриот стрелец во лигата во претходната сезона Игуаин го напуштил клубот и потпишал за шампионот Јувентус за 90 милиони евра. Сепак, Сари ставил вето на опцијата за трошење на парите добиени од продажбата на Игуаин за доведување на слична замена, барајќи наместо тоа парите да бидат потрошени за засилување на послабите позиции на тимот и да се подобри широчината на ростерот. На крајот клубот го довел полскиот напаѓач Аркадиуш Милик за да го замени Игуаин, но по добриот почеток тој немал среќа и потешко се повредил поради што морал да пропушти поголем дел од сезоната. Откако останал без класичен напаѓач, Сари бил приморан некого принудно да користи на позицијата централен напаѓач, ставајќи го таму Дрис Мертенс, кој дотогаш играл на позицијата крило; тоа се покажало како генијален потег на Сари затоа што белгиецот постигнал 28 гола во Серија А, завршувајќи како втор стрелец во лигата со само еден гол помалку од Един Џеко од Рома. Втората сезона на клупата на Наполи Сари ја завршил на третото место во лигата, квалификувајќи се за плејоф рундата од квалификациите за Лигата на шампионите (која подоцна ја минале) против француската Ница.
На 23 мај 2018 година, по три сезони на клупата на Наполи, претседателот на клубот Аурелио Де Лаурентис најавил дека Сари нема да остане во Наполи. Набргу потоа бил заменет од Карло Анчелоти.
Челси
На 14 јули 2018, Сари бил назначен за менаџер на, заменувајќи го Антонио Конте кој ден претходно добил отказ. Дебитирал на клупата на Челси во официјален натпревар на 5 август, во поразот со 2–0 од Манчестер Сити во Комјунити Шилд натпреварот на Вембли. Следната недела, тој ја забележал првата победа како менаџер на сините во успехот со 3–0 против Хадерсфилд Таун во лигата. Сари станал првиот тренер или менаџер кој успеал да остане непоразен во текот на неговите први 12 натпревари во Премиер лигата, до 24 ноември, кога неговиот тим загубил со 3-1 од Тотенхем.
Јувентус
На 16 јуни 2019, од преку својата официјална вебстрана објавиле дека потпишале тригодишен договор со Сари, и дека тој ќе го замени Масимилијано Алегри на клупата на италијанскиот шампион. Непосредно пред почетокот на сезоната се лекувал од пневмонија, што не му дозволила да го води тимот на почетокот на првенството, па привремено бил заменет од неговиот помошник, Џовани Мартушиело, за првите две кола од Серија А.
Дебитирал на клупата на Јувентус на 14 септември, на гостувањето против (0-0); четири дена подоцна тој дебитирал во Лигата на шампионите со торинскиот тим, во ремито во Мадрид против  (2-2). Во текот на испрекинатата спортска сезона, обележана со присилното запирање предизвикано од пандемијата на COVID-19, непсредно пред Божиќната пауза Сари не успеал да го освои првиот тројеф со Јувентус губејќи го предизвикот во Суперкупот на Италија против ; во јуни 2020, кога продолжила фудбалската активноста, тој ги одвел бјанконерите до финалето на Купот на Италија, но во тоа финале тој повторно загубил, овојпат по изведување пенали, против Наполи.
На 26 јули 2020 година, на две кола до крајот на првенството во Серија А, тој го предводел Јувентус до нивното деветто последователно скудето, што било исто така прво во кариерата за Сари: на возраст од 61 година тој станал најстариот тренер кој успеал да ја освои титулата во италијанското фудбалско првенство во ерата на една група, надминувајќи го претходниот рекорд поставен од тренерот на Рома Нилс Лидхолм во сезоната 1982-1983, како и најстариот тренер што го освоил своето прво скудето, одземајќи му го приматот во оваа категорија на некогашниот тренер на Сампдорија Вујадин Бошков поставен во сезоната 1990-1991. И покрај успехот во лигата, разочарувачките резултати во другите сезонски натпреварувања, пред сè раната елиминација во нокаут-фазата од Лигата на шампионите од помалку фаворизираниот, довела до негово отпуштање на 8 август 2020 година.
Лацио
На 9 јуни 2021, по една година без работа, Сари бил назначен за тренер на.
Тренерска статистика
Статистиката е ажурирана на 29 мај 2019. Во болд се освоените натпреварувања.
Нафтено поле Кикинда
Нафтеното поле Кикинда е нафтено поле сместено во Кикинда, Србија. Нафтата од полињата Кикинда се од ист генетски тип како онаа на нафтените полиња во Мокрин.
Академски парк
Академски парк е парк во Белград, главниот град на Србија. Се наоѓа во населбата Студентски Трг, во центарот на градот. Се наоѓа во белградската општина Стари Град. Изграден од 1886 до 1889 година, Академскиот парк е еден од најстарите паркови во Белград.
Локација
Академскиот парк се наоѓа на половина пат помеѓу Плоштадот на Републиката (на исток) и Белградската тврдина (на запад).
Имиња
Кога се формирал, паркот бил наречен „Мал парк“, а подоцна бил преименуван во „Парк на Панчиќ“. Денес, официјално е именуван како Академски парк, но разговорно се нарекува и „Универзитетски парк“ (Универзитетски парк) и „Студентски парк“ (Студентски парк).
Римски период
Северниот дел од паркот бил ископан во 1968 година во проектот за изградба на резервоар за масло за печка за котларата на Градскиот комитет на Белград на Сојузот на комунистите сместен во близина. Под тревникот беа откриени остатоците од античките римски терми, вклучувајќи го фригидариумот (соба со ладна вода), лаконикум (просторија со топла вода каде што луѓето се потат и подготвуваат) и калдариум (соба со два базени со топла вода). Локалитетот стана археолошко ископување во 1969 година и беа откриени вкупно 8 соби, вклучувајќи ги и остатоците од печката од тули која ја загреваше водата. Тоа беше јавна унисекс бања која датира од 3 или 4 век. Целата површина на паркот е всушност во границите на „Заштитената зона на Роман Сингидунум“. Сместено е во областа што порано била цивилен сектор на градот, надвор од тврдината. Остатоците биле видливи до 1978 година и поради недостиг на средства за продолжување на ископувањата или покривање со покрив или марки, остатоците биле конзервирани и повторно закопани.
Голем пазар
Областа на паркот и плоштадот околу него порано биле турски гробишта. На почетокот на 19 век, земјоделците продавале стока на влезовите во градот. Меѓутоа, турските војници често насилно купувале роба од нив по мали цени, а потоа самите ја продавале во градот за многу повисоки суми. По постојаните поплаки од земјоделците, белградскиот везир по советување со градските трговци се согласил да избере едно место за пазар. Пазарот стана оперативен во 1824 година. Според српско-турскиот договор секој може да носи и продава стоки, пазарот брзо се зголемил и станал трговски центар на градот и бил познат како Голем пазар (српски: Velika pijaca или Veliki pijac). Преостанатиот, помал дел од турските гробишта, кои биле функционални до 1860-тите, бил ограден од локалните Турци за да се спречи понатамошно влошување. Откако Турците целосно се повлекле од Белград и Србија во 1867 година, гробиштата станале обраснати со трева и биле претворени во ливада, наречена „Мало поле“ (Пољанче) од месното население.
Парк
Првиот модерен белградски урбанист Емилијан Јосимовиќ предложил дислокација на пазарот во 1867 година, бидејќи бил поставен во единствениот центар на градот, а тој сметал дека е несоодветно Големата школа да се наоѓа преку пазарот. Тој го замислил социјалниот центар или пешачкиот плоштад („Пјаца“) во форма на парк со високи листопадни дрвја. Меѓутоа, кога трамвајот со коњи бил воведен во Белград во 1892 година, додека минувал низ овој дел од градот, пазарот всушност уште повеќе процветал. Јосимовиќ наидел на голем отпор и само извесно време пред неговата смрт, тој ја убедил градската власт да одлучи да го подели пазарот на два дела и да создаде парк во еден од деловите. Тој, исто така, предложи блиската тампон зона помеѓу градот и тврдината да се прилагоди во паркот Калемегдан, бидејќи тој ги сметал парковите за „воздушни акумулации“. Некои делови од оригиналниот парк биле изградени од пролетта 1886 до 1889 година, кој бил наречен Малиот парк. Паркот официјално бил отворен на 11 мај 1897 година, само две недели пред смртта на Јосимовиќ. Истиот ден, во паркот бил поставен споменикот на Јосиф Панчиќ, дело на вајарот Ѓорѓе Јовановиќ. Со оглед на тоа што споменикот долго време беол покриен со ткаенина, граѓаните колоквијално го нарекувале плоштадот „Плато на торбеникот“. Споменикот на Панчиќ бил првиот таков споменик во Белград, а паркот набрзо бил преименуван во Парк на Панчич.
Одлики
Паркот зафаќа површина од 1.45 хектари. Во 2007 година бил прогласен за споменик на природата.
Во 2008 година во паркот живееле два вида на лилјаци.
Околината е локација на многу образовни и културни институции, па така вклучувајќи го и (Академски/Студентски парк). Тие вклучуваат:
Реконструкции
До 2020 година, оградата многу се уништила. Целата ограда е изградена на насипот како континуиран ѕид што предизвикувал статичка нестабилност. Бидејќи притисокот е најсилен таму каде што се масивните порти, една од портите била трајно затворена што предизвикало поместување на оската на столбовите кои ја држат портата. Се појавиле конструктивни пукнатини во украсениот ѕид, но и поради тоа што нема прекин во дизајнот па конструкцијата не можела да „работи“. Од 74 беседки, 15 немале повеќе железни украси, додека речиси сите амфори биле оштетени или целосно уништени. Во февруари 2020 година, Заводот за заштита на спомениците на културата го изработи проектот за статичка реставрација, кој вклучувало и реконструкција на сета оштетена или исчезната пластика.
Алексеј Жуканенко
Алексеј Жуканенко (руски: Алексей Юрьевич Жуканенко, роден на во ) — руски кошаркар кој во моментот настапува за екипата на КК Динамо Москва на позиција крилен центар.
Шара (река)
Шара река на северозападната падина на планината Баба, североисточно од Крани е и југоисточно од Ресен
Списоци на ѕвезди
Според место:
Според име:
Според близина:
Според физичките одлики:
Според други фактори:
Други списоци:
Останати ѕвезди
Следува список на делумно забележливи ѕвезди кои имаат посебни статии во Википедија, но не се вклучени на ниеден список од оние погоре:
Машка ракометна репрезентација на Саудиска Арабија
Машка ракометна репрезентација на Саудиска Арабија — сениорска државна репрезентација која ја претставува Саудиска Арабија на меѓународните ракометни натпреварувањаања. Репрезентацијата е во надлежност на Саудиската ракометна федерација.
Тековен состав
Ова е составот на репрезентацијата на Светското првенство во ракомет за мажи во 2015 г.
Главен тренер: Горан Џокиќ
Тумба Гробишта (Долно Агларци)
Тумба Гробишта — археолошко наоѓалиште во битолското село Долно Агларци. Претставува населба од бронзено време. Се наоѓа на 500 м северно од селото и на околу 700 м источно од Црна Река. На површината што зафаќа простор од 50 × 70 м се среќаваат многубројни фрагменти од керамички садови. Во центарот на тумбата има плоча, вертикално забиена, со димензии од 1,25 × 0,33 × 0,21 м, на која на едната страна е врежан крст. Над крстот има полукруг, а лево и десно по едно мало крвче, а под нив правоаголна вдлабена површина и во неа врежан крст.
Бегалски камп (Кацикас)
Бегалскиот камп Кацикас, официјално наречен објект за привремен прием Кацикас од грчката влада, е оперативна единица под грчкото Министерство за миграција и азил за сместување и привремен прием на имигранти и бегалци во Грција. Се наоѓа во општинската заедница Кацикас во општина Јанина во регионалната единица Јанина во регионот Епир. Националната здравствена организација, Министерството за образование, грчката војска и хуманитарните агенции „ АСБ Грција“ и „ Метадраси “ работат во кампот.
Управување
Кампот Кацикас е најголемиот камп за бегалци и мигранти во Епир. Директор на кампот е бизнисменот Димитрис Лакас. Управувачките тимови на бегалските кампови во Епир (Кацикас, Филипиада, Долијана) добиваат поддршка од АСБ од февруари 2018 година
Во декември 2020 година, кампот бил домаќин на околу 1300 лица, со вкупен капацитет од 1450 лица.
Немири
На 14 декември 2020 година дошло до судир меѓу полициските сили, вклучително и одредите на грчката полиција за немири, и жителите на кампот поради пристигнувањето на околу 150 нови бегалци кои ќе бидат сместени во кампот. Очевидци говореле за насилство, употреба на солзавец и истрели во воздух.
Тензијата била предизвикана од неизбежното преполнување на постојните монтажни станбени единици за да се сместат дополнителните лица кои биле префрлени во кампот од Атина, Серес и други места во Грција. Две лица кои веќе престојувале во кампот одбиле да се преселат, што резултирало со подигнување на предмет против нив.
Лукас Скот
Лукас Јуџин Скот (Lucas Eugene Scott) e измислен лик од телевизиската серија на CW, Три Хил, толкуван од Чед Мајкл Мари. Лукас е полубрат на Нејтан Скот и негов поранешен соперник, и познат е по тоа што мора да ги балансира врските со својот татко Ден Скот и со двете девојки во неговиот живот, Пејтон Соер и Брук Дејвис. Подоцна, неговата страст за друга жена, Линдзи Страус, го проголтува и завршува со свршувачка.
Полиција на Обединетите нации
Полицијата на Обединетите нации (UNPOL) е составен дел од мировните операции на Обединетите нации. Во моментов, околу 11,530 полицајци на ООН од над 90 земји се распоредени во 11 мировни операции на ООН и 6 специјални политички мисии.
„Мисијата на полицијата на ООН е подобрување на меѓународниот мир и безбедност преку поддршка на земјите членки во конфликтни, постконфликтни и други кризни ситуации за реализирање на ефективни, ефикасни, претставителни и одговорни полициски служби кои му служат и го штитат населението“.
Резиме
Уште од 60-тите години на минатиот век, земјите членки на Обединетите нации придонесуваат со полицајци во мировните операции на Обединетите нации. Полициските задачи на овие операции првично биле ограничени на следење, набљудување и известување, но до раните 90-ти години на минатиот век биле одобрени советувања, менторирања и обуки на овие лица за активностите на мировните операции. Полицијата на ООН, овластена од Советот за безбедност на ООН според владеењето на правото и меѓународните човекови права, треба да одржува јавен ред, да го штити животот и имотот на луѓето како целосна или делумна замена на полициските сили на земјата во која престојуваат.
Полицијата на ООН се состои од Формирани полициски единици (FPU), поединечни полициски службеници (IPO), специјализирани тимови и цивилни експерти, извршуваат полициски пристапи ориентирани кон заедницата и разузнавањето за да придонесат кон заштитата на цивилите и човечките права; препознавање, меѓу другото, на сексуално и родово насилство, сексуално насилство поврзано со конфликти и сериозен и организиран криминал; и спроведување на истраги, специјални операции и обезбедување при државните избори (S/2016/952).
Полицијата на Обединетите нации обезбедува сеопфатни и кохезивни заштитни и менторски услуги во 18 мировни мисии на глобално ниво:''
Во Косово и Источен Тимор, полицијата на ООН добила извршен мандат за заштита на редот и законот додека трае основањето на нивните домашни полициски служби. Полициската мисија на ООН на Косово помогнала во успешното формирање на косовската полициска служба. Во Источен Тимор, полицијата на ООН се вратила во својата традиционална улога на советување и надгледување на операциите, оставајќи ги областите во земјата на авторитетот на Националната полиција. Од 90-те години, бројот на полициски службеници на Обединетите нации во акција значително се зголемил од 5,233 во март 1993 година на 14,703 распоредени во март 2011 година и се намалил на 11,963 во март 2017 година.
Должности
Должностите и улогите на полицијата на ООН (UNPOL) во мировна операција или во специјална политичка мисија можат да варираат во зависност од реалноста на секоја мисија.
Полициските институции на државите домаќини, честопати, се воглавно одговорни за врската помеѓу владата и безбедносните прашања. Затоа, UNPOL игра важна улога во градењето на капацитетите на полициските институции на земјите домаќини и другите агенции за спроведување на законот, особено во конфликтни и постконфликтни ситуации, вклучувајќи техничка помош, со-локација, и програми за обука и менторство, каде што ќе е наложено.
Во суштина, постојат три различни категории за работа во полицијата на Обединетите нации:
1) Како поединечен полициски службеник (IPO): IPO е привремено испратено, поединечно лице, кое работи во рамките на Обединетите нации и го споделува своето знаење со полициските институции од земјите домаќини. Напорите на Обединетите нации се да донесат високо специјализирани офицери во областите на мисиите. Некои од условите за работење како поединечен полициски службеник, на пример, се дека лицето треба да има најмалку 25 години, со максимум до 62 години, и со минимално полициско работно искуство од 5 години.
2) Како дел од Формирана полициска единица (FPU): Улогите на FPU вклучуваат контрола на толпи и заштита на имоти на ООН. FPU функционира како единица пред да биде распоредена во мировна операција.
3) Како стручен кадар и повисоки категории: Овој вид назначување може да овозможи на секој човек да започне кариера во Обединетите нации и честопати е потребно магистерско или високо образование. Платите се повисоки и тука спаѓаат посебни функции во мисијата како Началници и Високи полициски советници.
Исто така, UNPOL може да биде одговорен и за:
Гвинеја
Канцеларијата на Високиот комесаријат за човекови права на Обединетите нации (OCHR) ја изрази својата длабока загриженост за прекумерната употреба на сила од страна на безбедносните сили на Гвинеја против демонстрантите пред долго одложените претседателски избори. Еден човек беше убиен, а повеќе од 60 други беа повредени кога владините сили употребија оган во обид да ги задушат демонстрациите во главниот град Конакри.
Авганистан
Генералниот секретар Бан Ки-мун и Советот за безбедност започнаа остро да го осудуваат самоубиствениот напад врз комплексот на Обединетите нации во западниот авганистански град Херат, каде што се сместени членовите на персоналот на мисијата на ООН во земјата и други агенции. Нема жртви меѓу вработените во ООН, но некои чувари биле ранети, се вели во изјавата на портпаролот на генералниот секретар. Во нападот загинале голем број напаѓачи, а ООН спроведува целосна истрага. Покрај тоа, Мисијата за помош на ООН во Авганистан (UNAMA) исто така го осуди нападот и истакна дека Организацијата е во земјата за да ги поддржи напорите за враќање на мирот и да обезбеди хуманитарна и развојна помош на луѓето. Сепак, нападот не ги наруши активностите на ООН во Херат.
Судан
Обединетите нации се подготвени да го помогнат претстојниот референдум на кој ќе се одлучи дали јужен Судан ќе прогласи независност од најголемата африканска земја, во скорешна изјава на официјален претставник на светската организација, а регистрацијата на гласачите треба да започне за две недели. За време на денот на гласањето, повеќе од 3,000 комплети за регистрација за дистрибуција во јужен Судан и 840 комплети за северот, заедно со книги за регистрација и картички, биле предадени на SSRC и нивното биро во Јуба, јужниот главен град.
Функции
Некои од функциите на полицијата на ООН вклучуваат:
Николо Ѕаниоло
Николо Ѕаниоло (роден на 2 јули 1999, во Маса) — италијански фудбалер, играч од средниот ред на Рома и на италијанската репрезентација.
329 п.н.е.
329 п.н.е. — година според општоприфатениот календар. Тоа била 329. година пред новата ера, 329. од првиот милениум п.н.е., 29. од 4 век п.н.е. и последна од 320-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5179 и 5180 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4421 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3431 и 3432 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 424.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 329 година се протега во 2307 и 2308, додека според второто гледиште, годината трае во текот на 2367 и 2368 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 214. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 979 и 978 исламска година пред хиџра.
Тангентен четириаголник
Тангентен четириаголник е секој четириаголник за кој важи дека кружница ги допира сите негови страни. Името тангентен потекнува од својството што секоја страна на четириаголникот е тангента на кругот. Една од основните својства на тангентниот четириаголник:
Оваа особина го дефинира начинот на конструирање на центарот на впишаната кружница. Се конструираат симетралите на аглите и тие се сечат во центарот на впишаната кружница.
Исто така, важи и една важна особина поврзана со должините на страните:
Последицата е следна. Ако страниците се обележани со a, b, c, d, тогаш е
каде s е полупериметарот.
Ако страните на тангентниот четириаголник се a, b, c, d, и r е полупречник на впишаната кружница, тогаш неговата површина е дадена со формулата
Четириаголниците во кои истовремено може да се впише и опише кружница се нарекуваат бицентрични четираголници или тетивно-тангентни четириаголници.
Примери
Примери на тангентни четириаголници се: квадрат, ромб и делтоид.
Четириаголниците за кои со сигурност знаеме дека во нив не можат да се впишат кружници (не се тангентни) се паралелограмот и правоаголникот. Кај рамнокракиот трапез, постои посебен случај кога може да се впише кружница.
Некои својства на тангентниот четириаголник
Нека тангентниот четириаголник ABCD\, е трапез, чии дијагонали се сечат во одредена точка O\,.
Ако се r_1\,, r_2\,, r_3\, и r_4\, полупречници на кружници впишани во триаголниците, , и , тогаш
И, исто така, ако s_1\,, s_2\,, s_3\, и s_4\, се полупериметри на триаголниците, , и , тогаш
Формули
Според оваа претпоставка, тангентниот четириаголник е истовремено тетивен четириаголник, т.е. четириаголник со впишана и опишана кружница. Формулата за плоштината на овие четириаголници е едноставна Со помош на Питагоровата и косинусната теорема се добиваат должините на отсечките и. Се применува
Ова резултира со соодносот на должините
Сергеј Моња
Сергеј Моња (руски: Сергей Александрович Моня, роден на во ) — руски кошаркар кој во моментот настапува за екипата на КК Химки на позиција десно крило.
NGC 6116
NGC 6116 — спирална галаксија во соѕвездието Северна Круна, заведена во Новиот општ каталог на длабоконебесни тела.
Откривање
Објектот е откриен на 10 јули 1880 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 6116 е од видот Sb. Видливиот сјај со голо око изнесува 14,3 m, а оној во рамките на интервалот од минималната до максималната честота 15,1 m, додека површинскиот сјај изнесува 14,9 m/лм2. NGC 6116 има привидни димензии од 2,2' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 18 м 54,5 с, а неговата деклинација, односно висината на лакот на тој агол, +35° 9' 14"". Положбениот агол на објектот е во износ од 17°.
NGC 3759A
NGC 3759A — спирална галаксија во соѕвездието Голема Мечка, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 3759A се споменува и како UGC 6582, MCG 9-19-135, CGCG 268-65, IRAS 11342+5526.
Откривање
Објектот е откриен на 19 август 1866 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 3759A е од видот SBc/P. Видливиот сјај со голо око изнесува 13,6 m, а оној во рамките на интервалот од минималната до максималната честота 14,3 m, додека површинскиот сјај изнесува 13,8 m/лм2. NGC 3759A има привидни димензии од 1,2' х 1,1'.
Астрономски податоци
Објектот е од епохата Ј2000.0. Положбениот агол на објектот е во износ од 123°.
Други поделби
Проучување на NGC 3759A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35948. Во рамките на атласот на длабокото небо, Уранометрија 2000.00, објектот припаѓа на групата означена со бројот 47; додека во Каталогот на основни ѕвезди (GSC) е групиран под бројот 3832. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 59.
Поглавје XIII од Повелбата на Обединетите нации
Поглавје XIII од Повелбата на Обединетите нации се занимава со Советот за старателство на ООН. Тоа им гарантира на секоја од петте постојани членки на Советот за безбедност на ООН место во советот (иако без вето), како и на оние кои управуваат со земји од доверба и колку што е потребно други членови избрани од Генералното собрание на ООН, за да има еднаков број на држави кои управуваат со доверба и кои не управуваат со доверба на Советот за старателство. Од Советот за старателство се бара да поднесува годишен извештај до UNGA за секоја територија на доверба. Бидејќи сите територии достигнале независност, Советот за старателство денес е во мирување. Имало предлози да се трансформира во старателски совет на глобалните општини (т.е. животната средина), иако Кофи Анан препорачал целосно да се укине во својот извештај „ Во поголема слобода“.
Ѕ (кирилица)
Ѕ (глаголица: ) — десеттата буква во македонската азбука; меѓутоа оваа буква е многу постара и се наоѓала во старословенското писмо, каде дошла од глаголската буква („ꙃѣло“). Буквата го означува гласот (звучна венечна слеана согласка). И покрај идентичниот изглед, оваа буква е несродна со латиничната буква S (С), која дошла од грчката буква сигма. Оваа буква се наоѓа само во гореспоменатите две збуки. Се смета дека води потекло од глаголицата на Св. Кирил и Методиј.
Некои примери:
Виолуронска киселина
Виолуронската киселина е органско соединение со формула HON=C(CONH)2CO. Се кристализира како бел или целосно бел монохидрат. Соединението привлекло внимание бидејќи неговите соли се длабоко обоени.
Реакции
Лесно се депротонира за да даде соли на анјонот [ON=C(CONH)2CO]-, кои често се длабоко обоени.
Подготовка
Првпат била подготвена од Адолф Баер со реакција на барбитурна киселина со азотна киселина. Може да се произведе и со кондензација на алоксан со хидроксиламин, како што е типично за формирање на оксим на други карбонилни соединенија.
Аналитички реагенси
Виолуронската киселина и многу од нејзините деривати, како што се тиовиолурична киселина, 1,3-диметилвиолуронска киселина и дифенилтиовилулорна киселина, историски се користеле како аналитички реагенси за спектрофотометриско определување и титрирање на различни метали и метални јони. Се користела и како ново средство за боење/прскање за неорганска хроматографија на хартија за да се идентификуваат и одвојат металите врз основа на боја. Повеќето деривити на виолуронска киселина, исто така, обично формираат светло обоени соли со повеќето метали и азотни бази.
Поради карактеристичните и разновидни бои што ги формира виолуронската киселина со алкалните метали, таа се користи фотометриски за да се одреди количината на натриум во крвниот серум.
Свети Јоаким Осоговски
Свети Јоаким Осоговски — еден од македонските светители, кој се подвижувал во Македонија во XI век. Според преданието, бил соподвижник на светите Прохор Пчински, Гаврил Лесновски и Јован Рилски. Во негова чест е наречен еден од најпознатите манастири во Македонија — манастирот „Св. Јоаким Осоговски“ кај Крива Паланка.
Житие
Житието на Јоаким Осоговски е зачувано во неколку ракописи, а најстариот потекнува од (XIII минеј) па од XV век кој бил пронајден во Синодолната библиотека во Софија. Но овој ракопис не бил целосен. Постои и белградски препис од XVI век кој бил повеќепати реиздаван со српска рецензија. Инаку Стојан Новаковиќ сметал оти житието било составено некаде во XV или XVI век, кога дошле Турците, бидејќи во текстот се споменуваат разрушувања на манастири од страна на Агарените. Но, поради тоа што во сите преписи овој сегмент со Турците не се среќава, сосем оправдан е ставот на Иванов кој смета оти овој сегмент е вметнат подоцна, а самиот текст датира пред XIV век. Во разновидните преписи на житијата и списите Јоаким се ословува некаде како Осоговски (според планината Осогово), а некаде како Сарандопорски. Во однос на времето во кое живеел Осоговски има повеќе претпоставки, така според Иречек Јоаким живеел во XI век, а умрел некаде кон крајот на истиот век.